stanford-oval/wikipedia huggingface dataset:
Essaïd Belkalem

| 0 | 1 | 2 |
| --- | --- | --- |

Henkilötiedot
Syntymäaika: 1. tammikuuta 1989 (ikä 35)
Syntymäpaikka: Mekla, Algeria
Pelipaikka: puolustaja
Pituus: 192 senttimetriä
Seura
Seura:  Trabzonspor (lainalla)
Junioriseurat
 ?–2008:  JS Kabylie
Seurat
| Vuodet | Seura | O (M) |
| 2008–2013 2013–2014 2013–2014 2014– 2014– |  JS Kabylie  Granada CF →  Watford FC  Watford →  Trabzonspor | 87 (6) 0 (0) 8 (0) 0 (0) |
Maajoukkue
| 2012– |  Algeria | 18 (1) |
 Seurajoukkueuran tilastot kattavat vain kansalliset sarjat, päivitetty 1. kesäkuuta 2014.  Maajoukkueuran tilastot päivitetty 10. syyskuuta 2014.
Essaïd Belkalem (arab. سعيد بلكلام‎, s. 1. tammikuuta 1989 Mekla) on algerialainen jalkapalloilija. Puolustajana pelaava Belkalem edustaa lainalla Turkin Superliigassa pelaavaa Trabzonsporia.
Seurajoukkueura

Belkalem aloitti ammattilaisuransa kaudella 2008–2009 kasvattajaseurassaan JS Kabyliessa. Hän saavutti ensimmäisen kerran menestystä kaudella 2010–2011 Kabylien voitettua Algerian cupin.
Kesäkuussa 2013 Belkalemin oli alun perin tarkoitus siirtyä Udineseen viiden vuoden sopimuksella, mutta tekikin sitä vastoin sopimuksen espanjalaisen Grenadan kanssa. Belkalem lopulta siirtyi heti kauden alussa elokuussa 2013 lainalle Englantiin Watfordiin. Hän pelasi kauden aikana yhteensä kahdeksan ottelua.
Seurajoukkueura > Watford

Kesäkuussa 2014 Belkalem jäi Watfordiin lainasopimuksensa päätyttyä ja allekirjoitti kolmen vuoden sopimuksen. Pian Belkalem kuitenkin siirtyi heinäkuussa Turkkiin Trabzonsporiin kauden mittaisella lainasopimuksella.
Maajoukkueura

Belkalem pelasi ensimmäisen maaottelunsa Algerian maajoukkueessa 9. syyskuuta 2012 karsintaottelussa Libyaa vastaan. Belkalem valittiin myöhemmin myös Algerian joukkueeseen vuoden 2013 Afrikan-mestaruuskisoihin. Algerian kisat kuitenkin päättyivät alkulohkoon.
Hän teki maajoukkueuransa avausmaalin harjoitusottelussa Armeniaa vastaan 31. toukokuuta 2014.
Maajoukkueura > MM-kisat 2014

Belkalem valittiin vuoden 2014 MM-kisoihin. Hän pelasi avausottelunsa alkulohkon toisessa ottelussa Etelä-Koreaa vastaan tultuaan vaihdosta kentälle. Alkulohkon kolmannessa ottelussa Venäjää vastaan hän oli avauksessa. Belkalem oli myös avauksessa neljännesvälieräottelussa Saksaa vastaan, johon Algerian kisat päättyivät.
Espanjan naisten koripallomaajoukkue

Espanjan naisten koripallomaajoukkue edustaa Espanjaa koripallon naisten maajoukkuekilpailuissa. Sitä hallinnoi Espanjan koripalloliitto.
Espanja voitti Euroopan-mestaruuden Italiassa 1993. Sijoituttuaan alkulohkossaan toiseksi se kukisti välieräottelussa Slovakian 73–55 ja Perugiassa pelatussa loppuottelussa Ranskan 63–53. Ranskan kisoissa 2001 Espanja sai pronssia: hävittyään välierässä Venäjälle se kukisti pronssiottelussa Liettuan 89–74. Kreikan EM-kilpailuissa 2003 Espanja kärsi jälleen välierässä tappion Venäjälle, mutta voitti pronssiottelussa Puolan 87–81. Turkissa 2005 Espanja hävisi välierässä Tšekille ennen kuin kukisti pronssiottelussa Liettuan 83–65.
Espanja selviytyi toisen kerran EM-loppuotteluun Italian kisoissa 2007. Voitettuaan välieräottelussa Valko-Venäjän 70–54 se hävisi Chietissä pelatussa loppuottelussa Venäjälle 68–74. Latviassa 2009 Espanja kärsi välierässä tappion Venäjälle ennen kuin kukisti pronssiottelussa Valko-Venäjän 63–56.
EM-kisoissa 2011 Espanja jäi yhdeksänneksi mutta tämän jälkeen se on voittanut mestaruuden vuonna 2013, saanut pronssia vuonna 2015 sekä voittanut kolmannen Euroopan-mestaruutensa vuonna 2017 ja neljännen vuonna 2019.
Olympialaisissa Espanja on saavuttanut hopeaa Rio de Janeirossa 2016. Sen aiemmat parhaat olympiasaavutukset olivat viidennet sijat vuosina 1992 ja 2008. MM-kilpailuissa se oli samalla sijalla 1998. Tšekin MM-kilpailuissa 2010 joukkue sai pronssia. Hävittyään välieräottelussa Yhdysvalloille se kukisti pronssiottelussa Valko-Venäjän 77–68. Vuoden 2014 MM-kilpailuissa Espanja saavutti MM-hopeaa ja vuonna 2018 se sai toisen MM-pronssinsa.
Arvokilpailut > Olympialaiset

1992: viides
2004: kuudes
2008: viides
2016: hopeaa
Arvokilpailut > Maailmanmestaruuskilpailut

1994: kahdeksas
1998: viides
2002: kuudes
2006: kahdeksas
2010: pronssia
2014: hopeaa
2018: pronssia
Arvokilpailut > Euroopan-mestaruuskilpailut

1974: kahdestoista
1976: kymmenes
1978: yhdestoista
1983: yhdestoista
1985: kymmenes
1987: kuudes
1993: kultaa
1997: viides
2001: pronssia
2003: pronssia
2005: pronssia
2007: hopeaa
2009: pronssia
2011: yhdeksäs
2013: kultaa
2015: pronssia
2017: kultaa
2019: kultaa
Fallen Angel of Doom

| Fallen Angel of Doom Blasphemy |
| --- | --- | --- |

Studioalbumin tiedot
 Julkaistu: 1990
 Tyylilaji: black metal
 Kesto: 30.03
 Levy-yhtiö: Wild Rags
Blasphemyn muut julkaisut
| Blood Upon the Altar 1989 | Fallen Angel of Doom 1990 | Gods of War 1993 |
Fallen Angel of Doom on Blasphemyn esikoisalbumi. Sen julkaisi Wild Rags vuonna 1990.
Kappaleet

Winds of the Black Gods (Intro) – 1.20
Fallen Angel of Doom – 3.38
Hoarding of Evil Vengeance – 2.21
Darkness Prevails – 3.32
Desecration – 2.26
Ritual – 3.16
Weltering in Blood – 2.25
Demoniac – 2.45
Goddess of Perversity – 4.24
The Desolate One – 3.00
Outro – 0.51
Aiheesta muualla

Fallen Angel of Doom Discogsissa. (englanniksi)
Albumi Fallen Angel of Doom Encyclopaedia Metallum -sivustolla (englanniksi)
Faust (täsmennyssivu)

Faust voi tarkoittaa ainakin seuraavia:
Faust, kuvitteellinen historian henkilö, joka myi sielunsa paholaiselle
Faust, Johann Wolfgang von Goethen kirjoittama kaksiosainen näytelmä
Faust, Charles Gounod’n säveltämä ooppera
Faust, F. W. Murnaun ohjaama elokuva vuodelta 1926
Faust, Aleksandr Sokurovin ohjaama elokuva vuodelta 2011
Faust, saksalainen krautrock-yhtye
sukunimenä:
Johann Georg Faust (1480–1540), saksalainen alkemisti ja astrologi
Drew Gilpin Faust (s. 1947), yhdysvaltalainen historiantutkija ja yliopiston rehtori
Isabelle Faust (s. 1972), saksalainen viulisti
Lauren Faust (s. 1974), yhdysvaltalainen kirjailija, televisio-ohjaaja ja -tuottaja.
kuvitteellisen henkilön sukunimenä:
Felix Faust, superroisto DC Comicsin sarjakuvissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Faust”, voi hakea sivunnimihaulla, laajalla sivunnimihaulla tai tekstihaulla.
Fausta Cialente

| Fausta Cialente> Henkilötiedot |
| --- | --- |
Syntynyt: 1898
Kuollut: 1994 (95–96 vuotta)
Kansalaisuus:  Italia
Ammatti:  kirjailija
Kirjailija
Äidinkieli: italia
Tuotannon kieli: italia
Aiheesta muualla
Löydä lisää kirjailijoitaKirjallisuuden teemasivulta
Fausta Cialente (1898 Cagliari, Italia – 1994) oli italialainen kirjailija ja vastarintaliikkeen jäsen. Hän toimi myös lehtialalla. Cialenten upseeri-isän työn vuoksi perhe muutti usein. Cialente kuvaa tätä elämää romaanissa Le quattro ragazze Wiselberger, josta hän sai Strega-palkinnon. Naimisiin mentyään hän muutti Egyptiin Aleksandriaan. Monien romaanien tapahtumapaikka on juuri Aleksandria.
Fallen Angels

Fallen Angels voi tarkoittaa:
TV

Fallen Angels, yhdysvaltalainen TV-sarja vuosilta 1993–1995.
Musiikki

The Fallen Angels, psykedeelistä rockia esittänyt 1960-luvun yhtye.
Fallen Angels, punk-muusikko Knoxin yhtye ja albumi vuodelta 1984.
Musiikki > Albumit

Fallen Angels, Via Mistican albumi vuodelta 2004
Fallen Angels, Venomin albumi vuodelta 2011
Fallen Angels, Bob Dylanin albumi vuodelta 2016
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fallen Angels”, voi hakea sivunnimihaulla, laajalla sivunnimihaulla tai tekstihaulla.
Fernando Varela

| Henkilötiedot |
| --- | --- | --- |
Koko nimi: Fernando Varela Ramos
Syntymäaika: 1. syyskuuta 1979 (ikä 45)
Syntymäpaikka: Dos Hermanas, Espanja
Pelipaikka: keskikenttäpelaaja
Pituus: 180 senttimetriä
Seura
Seura: Valladolid
Pelinumero: 19
Junioriseurat
: Betis
Seurat
| Vuodet | Seura | O (M) |
| 1996–2000 2000 1997–2006 2006–2010 2010–2011 2011– | Betis B → Extremadura (laina) Betis Mallorca Kasımpaşa Valladolid | 101 (17) 23 (3) 143 (3) 114 (10) 21 (4) 0 (0) |
 Seurajoukkueuran tilastot kattavat vain kansalliset sarjat, päivitetty 28. kesäkuuta 2012.
Fernando Varela Ramos (s. 1. syyskuuta 1979 Dos Hermanas, Espanja) on espanjalainen jalkapalloilija. Hän edustaa espanjalaista Valladolidia ja on pelipaikaltaan keskikenttäpelaaja, mutta kykenee tarvittaessa pelaamaan myös oikeana laitapuolustajana.
Ura

Varela on Sevillaisen Real Betisin kasvatti. Ensiesiitymisensä edustusjoukkueessa hän teki kaudella 1996–1997 1–1-tasapeliin päättyneessä ottelussa Valenciaa vastaan.
Vietettyään kuusi kuukautta lainalla Segunda Divisiónissa pelanneessa Extremadurassa, seuraavalla kaudella 2001–2002 hän onnistui vakiinnuttamaan paikkansa pelaavassa kokoonpanossa. Otteluita kauden aikana kertyi yhteensä lopulta 25. Viiden kauden aikana Betisissä Varela onnistui maalinteossa vain kolmesti, mutta kyseiset maalit olivat näyttäviä muun muassa Barcelonaa vastaan, jossa hän lähti kuljettamaan palloa omalta kenttäpuoliskolta ja harhautti viisi vastustajaa, jonka jälkeen laukoi pallon vasemmalla jalallaan maalin yläkulmaan. Kaudella 2005–2006 hän laukoi upean volleyn paikallisvastustaja Sevillan verkkoon.
Kaudeksi 2006–2007 Varela siirtyi Mallorcaan. Hänen alkunsa joukkueessa oli vaikea, ensimmäisien 11 ottelun aikana hän sai kaksi punaista korttia. Tämän jälkeen hänen otteensa kuitenkin paranivat ja kauden loppua kohti hän nousi joukkueen hyökkäyspelin avainpelaajaksi keskikentän oikealla laidalla. Kauden aikana Varela onnistui maalinteossa kolmesti, yksi maaleista syntyi kauden päätösottelussa mestaruudesta taistellutta Real Madridia vastaan. Mallorca siirtyi hänen maalillaan 1–0-johtoon, mutta lopulta kuitenkin Real Madrid nousi ottelussa 3–1-voittoon.
Seuraavalla kaudella 2007–2008 hän onnistui 11. marraskuuta 2007 pelatussa ottelussa jälleen maalinteossa Real Madridia vastaan, tällä kertaa kahdesti. Ottelu päättyi lopulta madridilaisseuran 4–3-voittoon.
Aiheesta muualla

Tilastot BDFutbol -sivustolla (englanniksi)
Fausta

Faustan kuva vuonna 326 lyödyssä rahassa.
Fausta oli Rooman keisari Maximianuksen tytär. Maximianus ja Konstantinus Suuri tekivät liiton ja Fausta meni naimisiin Konstantinuksen kanssa vuonna 307.
Konstantinuksella oli ollut avioliitossa tätä ennen Minervinan kanssa ja saanut yhden pojan, Crispuksen. Konstantinuksen kanssa Fausta sai viisi lasta:
Konstantinus II — keisari vuosina 324–337.
Constans — keisari vuosina 337–340.
Constantius II — keisari vuosina 337–350.
Constantina — Konstantinuksen veljenpojan Hannibalianuksen vaimo.
Helena — Julianus Apostatan vaimo.
Vuonna 326 Konstantinus antoi teloittaa ensin Crispuksen ja vähän myöhemmin myös Faustan. Faustan teloittamisen syy oli aviorikos. Eusebius Kesarealainen epäili jälkeenpäin, että Faustalla ja Crispuksella olisi ollut suhde.
Frank Armi

| Frank Armi> Henkilötiedot |
| --- | --- |
Kansalaisuus:   Yhdysvallat
Formula 1 -ura
Aktiivivuodet:  1954
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Indianapolis 500 1954
Viimeinen kilpailu:  Indianapolis 500 1954
Frank Armi (12. lokakuuta 1918 Portland, Oregon – 28. marraskuuta 1992 Hanford, Kalifornia) oli yhdysvaltalainen moottoriurheilija. Armi osallistui Indianapolis 500 -kilpailuun kerran vuonna 1954 sijoittuen 19:nneksi.
FIM-43 Redeye

FIM-43 Redeye laukaisuvalmiudessa.
FIM-43 Redeye on lähi-ilmatorjuntaohjus, eli MANPADS joka on suunniteltu yhden sotilaan kuljetettavaksi niin kutsutuksi olkapääohjukseksi. Ase suunniteltiin Yhdysvalloissa, ja se valmistui operatiivisen asteen käyttövalmiuteen Vietnamin sodan aikoihin. Kehitystyöt alkoivat vuonna 1959, ja ohjuksen käyttöönottovuosi oli 1968. Valmistaja oli General Dynamics.
FIM-43 Redeyen (suom. punasilmä) nimi tulee maalinhaun infrapunasäteisiin perustuvasta toimintajärjestelmästä. Kertasinkoa muistuttava, Bazooka-tyylinen kannettava it-ase oli lajissaan ensimmäinen, joskin se sai pian oman itäisen vastineensa Strela-2:n. Redeye-olkapääohjus oli muun muassa Ruotsin puolustusvoimien käytössä.
Asejärjestelmän käytöstä poisto alkoi vuonna 1982, sillä vuonna 1981 otettiin käyttöön sen seuraaja FIM-92 Stinger. Redeye poistui käytöstä lopullisesti vuoteen 1995 mennessä.
Aiheesta muualla

Wikimedia Commonsissa on kuvia tai muita tiedostoja aiheesta .
FIM-43 Redeye Metal Gear Wiki. (englanniksi)
Frank Alois Pitelka

Frank Alois Pitelka (27. maaliskuuta 1916 Chicago, Illinois – 10. lokakuuta 2003) oli yhdysvaltalainen lintutieteilijä.
Frank Pitelka liittyi jo nuorena Chicago Ornithological Societyn jäseneksi. Collegeaikanaan hän julkaisi kahdeksan tiedonantoa The Auk -lehdessä ja huomionarvoisen artikkelin seetrikerttulin pesimäbiologiasta Wilson Bulletinissa (52: 3–18, 1940). Valmistuttuaan Illinois'n yliopistosta hän vietti kesän 1939 Washingtonin yliopiston meritieteen laboratoriossa Friday Harborissa. Sieltä hän siirtyi Kalifornian yliopistoon Berkeleyyn Museum of Vertebrate Zoologyyn (MVZ) Alden Millerin oppilaaksi. Väitöskirjaansa (1951) varten Pitelka tutki pensasnärhien suvun vaihtelua ja lajiutumista.
Vuonna 1946 Pitelka sai apulaiskuraattorin viran museosta. Hänen kiinnostuksensa vaihtui taksonomiasta ekologiaan ja hän pääsi tutkijaksi vastaperustettuun arktisen tutkimuksen laboratorioon Alaskan Barrowiin. Täällä hän tutki ryhmineen sopulien ja niitä saalistavien petolintujen suhdetta sekä sirrien (Calidris) ekologiaa.
Pitelka julkaisi kaikkiaan 215 tieteellistä kirjoitusta. Hänelle myönnettiin lukuisia kunnianosoituksia ja jäsenyyksiä eri tieteellisissä seuroissa. Hänen puolisonsa oli Dorothy Riggs ja heillä oli kolme lasta: Kazi toimii ammattiviulistina Altadenassa, Louis toimii Marylandin yliopiston Appalakkien tutkimusaseman ekologina ja johtajana Frostburgissa ja Vince tekee keramiikkaa ja toimii professorina Cookevillessä Tennesseessä.
Pitelka kuoli eturauhassyöpään.
Frank Amankwah

| Mitalit> Maa:   Ghana.Miesten jalkapallo. Olympialaiset  | Mitalit> Maa:   Ghana.Miesten jalkapallo. Olympialaiset  | Mitalit> Maa:   Ghana.Miesten jalkapallo. Olympialaiset  | Maa:   Ghana> Miesten jalkapallo. |
| --- | --- | --- | --- |
|  Pronssia | Barcelona 1992 | joukkuekilpailu |  |
Frank Amankwah (s. 29. joulukuuta 1971 Obuasi, Ashanti) on ghanalainen entinen jalkapalloilija. Hän kuului joukkueeseen, joka sai pronssimitalin vuoden 1992 kesäolympialaisissa Barcelonassa.
Amankwah pelasi puolustajana. Hänen seuranaan oli muun muassa Asante Kotoko FC. Hän pelasi myös Saksassa, Alankomaissa ja Kreikassa.
Frank Augustyn

Frank Augustyn (s. 27. tammikuuta 1953 Hamilton, Ontario) on kanadalainen balettitanssija. Hänen tanssiparinaan on usein ollut Karen Kain.
Augustyn liittyi Kanadan kansallisbalettiin vuonna 1970. Hänestä tuli solisti vuonna 1971 ja ensitanssija 1972. Hän voitti "paras pas de deux" -palkinnon Moskovan kansainvälisessä balettikilpailussa Karen Kainin kanssa vuonna 1973. Vuonna 1980 Augustyn liittyi Berliinin oopperan balettiin, josta hän kuitenkin palasi Kanadan kansallisbalettiin 1981. Tuolloin hänestä myös tuli Bostonin baletin pysyvä vieraileva taiteilija. Vuonna 1989 Augustyn erosi kansallisbaletista ryhtyäkseen Kanadan teatteribaletin (sittemmin Ottawan baletti) taiteelliseksi johtajaksi.
Fernando Trueba

Fernando Trueba.
Fernando Trueba (s. 18. tammikuuta 1955) on espanjalainen elokuvaohjaaja. Hänen teostensa joukossa ovat Belle Époque – muutosten aika (1992) ja Unelmiesi tyttö (1998).
Trueba on voittanut ohjaustöineen useita huomattavia palkintoja eri maissa. Hän on David Trueban veli.
Kirjallisuutta

Kaurismäki, Mika: ”Madridilaisen komediatyylin synty”, Fernando Trueban haastattelu. Filmihullu 4/2016.
Timonen, Lauri: ”Romantikon päiväunet”, Espanjalainen elokuvaohjaaja ja musiikkituottaja Fernando Trueba. Filmihullu 4/2016.
Aiheesta muualla

Fernando Trueba Internet Movie Databasessa. (englanniksi)
Fernando Tordo

Fernando Tordo vuonna 2011
Fernando Travassos Tordo (s. 29. maaliskuuta 1948 Lissabon) on portugalilainen laulaja-lauluntekijä. Tordo voitti portugalilaisen Festival da Canção -laulukilpailun 1973 itse säveltämällään kappaleella "Tourada" ja edusti näin Portugalia saman vuoden Eurovision laulukilpailussa. Kansainvälisessä Eurovision laulukilpailussa Tordo sijoittui kymmenenneksi 17 kilpailijan joukosta. Tordo sävelsi myös Portugalin vuoden 1977 euroviisuedustuskappaleen "Portugal no coração" ja oli osa kappaleen esittänyttä Os Amigos -yhtyettä. Tordo on osallistunut useita muitakin kertoja Festival da Canção -kilpailuun.
Tordolle myönnettiin Portugalin ansioritarikunnan kunniamerkki vuonna 2003.
Osallistumiset Festival da Canção -kilpailuun

| Vuosi | Kappale | Sijoitus |
| --- | --- | --- |
| 1969 | "Cantiga" | 5. |
| 1970 | "Escrevo às cidades" | 10. |
| 1971 | "Cavalo à solta" | 3. |
| 1972 | "Dentro da manhã" | 8. |
| 1973 | "Tourada" | 1. |
| 1973 | "Carta de longe" | 5. |
| 1984 | "Canto de passagem" | 10. |
Diskografia > Albumit

Tocata (1974)
Feito Cá P'ra Nós (1975)
Estamos Vivos (1977)
Fazer Futuro (1979)
Cantigas Cruzadas (1980)
Sopa De Pedra (1981)
Adeus Tristeza (1982)
Anticiclone (1984)
A Ilha Do Canto (1986)
O Menino Ary Dos Santos (1988)
Boa Nova (1992, yhdessä Carlos Mendesin kanssa)
Só Ficou O Amor Por Ti (1994)
Lisboa De Feira (1995)
Calendário (1996)
E No Entanto Ela Move-se (2002)
Tributo Aos Laureados Nobel (2006)
Duetos - Diz-me Com Quem Cantas (2019)
Os Fados Que Eu Fiz (2021)
Finmar Family

Finmar Family on Suomessa 1969–1983 valmistettu puoliliukuva lasikuituinen moottorivene. Veneen hyttirakenne ja sisustus on tänä aikana muutamia kertoja hiukan muuttunut ja sitä sai useilla eri moottorivaihtoehdoilla. Pituus on 8 metriä ja leveys 2,60 metriä. Matkanopeus on tyypillisesti 12-16 solmua ja siinä on kokoluokassaan hyvät meriominaisuudet.
Veneen muoteilla on myöhemmin rakennettu venettä nimeltä Seiskari 27.
Aiheesta muualla

Finmar veneiden historiaa käsittelevä sivusto (Arkistoitu – Internet Archive)
Frank B. Jewett

| Frank B>  Jewett |
| --- | --- |
 Frank B. Jewett noin vuonna 1919.
Henkilötiedot
Syntynyt: 5. syyskuuta 1879 Pasadena, Kalifornia
Kuollut: 18. marraskuuta 1949 (70 vuotta) Summit, New Jersey
Koulutus ja ura
Tutkinnot:  Chicagon yliopisto
Instituutti:  Bell Labs
Tutkimusalue:  fysiikka
Frank Baldwin Jewett (5. syyskuuta 1879 Pasadena, Kalifornia, Yhdysvallat – 18. marraskuuta 1949 Summit, New Jersey, Yhdysvallat) oli yhdysvaltalainen fyysikko ja Bell Labsin ensimmäinen johtaja.
Frank Jewett syntyi Pasadenassa 1879. Hänen vanhempansa, Stanley J. Jewett ja Phebe C. Mead olivat muuttaneet vain parikymmentä taloa käsittäneeseen kaupunkiin Ohiosta. Pasadenassa parille syntyi kaksi lasta, joista Frank oli vanhempi. Hän valmistui kandidaatiksi Throop Institute of Technologystä (nykyinen California Institute of Technology) 19-vuotiaana 1898. Tämän jälkeen hänen entinen professorinsa houkutteli hänet Chicagon yliopistoon opiskelemaan fysiikkaa, ja Jewett kirjautui Chicagon yliopistoon tammikuussa 1899. Väitöskirjansa hän sai valmiiksi 1902.
Valmistumisensa jälkeen Jewett työskenteli vuoteen 1904 opettajana Massachusetts Institute of Technologyssä, josta hän vaihtoi American Telephone & Telegraph -yrityksen palkkalistoille. Vuonna 1907 Jewett muutti yrityksen uudelleenorganasoinnin seurauksena Bostonista New Yorkiin, missä hänestä tuli tutkimusjohtaja pääinsinööri John J. Cartyn alaisuudessa. Vuonna 1912 Jewettistä tehtiin AT&T:n tytäryhtiön Western Electricin apulaispääinsinööri. Hänestä tuli Western Electricin pääinsinööri vuonna 1916 ja varatoimitusjohtaja 1921. Western Electricin tutkimusyksikkö erotettiin omaksi yrityksekseen Bell Telephone Laboratoriesiksi vuonna 1925. Sen ensimmäiseksi johtajaksi valittiin Jewett, josta oli tullut myös AT&T:n varatoimitusjohtaja.
Jewett toimi Bell Laboratoriesin toimitusjohtajana vuoteen 1940, ja tämän jälkeen hän työskenteli vielä neljä vuotta yrityksen johtokunnan puheenjohtajana. Vuodet 1939–1937 hän oli Yhdysvaltain kansallisen tiedeakatemian puheenjohtajana. Toisen maailmansodan aikana hän kuului National Defense Research Committeehen. Vuonna 1940 Jewett käynnisti tutkimuksen, jonka tarkoituksena oli selvittää Yhdysvaltain tutkimuslaitosten valmius sota-aikaan.
Jewett kuoli 70-vuotiaana marraskuussa 1949. Jewett oli ollut vuodesta 1905 naimisissa ja saanut kolme lasta, joista yksi oli kuollut vauvaikäisenä. Jewettin vaimo oli kuollut joulukuussa 1948.
Eva Bindere

Eva Bindere (s. 1974 Riika) on latvialainen viulisti.
Bindere opiskeli ensin Emīls Dārziņš -musiikkikoulussa ja sitten Anete Zvaigznen, Uldis Sprūdžsin sekä Andris Baumaniksen johdolla Latvian Jāzeps Vītols -musiikkiakatemiassa. Vuonna 1997 hän pääsi stipendillä opiskelemaan vuodeksi Dallasiin Eduard Schmiederin johdolla. Päätettyään opintonsa Riiassa hän jatkoi niitä Baselin kaupungin musiikkiakatemiassa, Sveitsissä, jossa oli viulisti Raphaël Olegin oppilas ja opiskeli myös kamarimusiikkia Walter Levinin sekä Hatto Beyerlen johdolla. Näistä opinnoista Bindere valmistui vuonna 2003.
Bindere on toiminut muun muassa Kremerata Baltican ensiviulistina vuosina 1997–2012, monesti myös sen solistina ja Gidon Kremerin duoparina. CD-levy After Mozart, jolla Bindere toimi solistina, sai Grammy-palkinnon. Bindere on esiintynyt myös lähes kaikkien muiden latvialaisorkestereiden sekä monien ulkomaalaisten orkestereiden solistina. Kaudella 2013/2014 hän toimi solistina Magnus Lindbergin ja Kurt Weillin viulukonserttojen Latvian-ensiesityksissä Riiassa. Latvian kansallisen sinfoniaorkesterin kanssa hän myös piti Latvian-ensiesityksen John Tavenerin teoksesta The Ikon of Eros.
Bindere oli vuonna 2004 mukana perustamassa Euphonia-jousikvartettia, joka sai Latvian suuren musiikkipalkinnon vuonna 2006. Kamarimuusikkona hänen yhteistyökumppaneidensa joukossa ovat olleet Pierre Amoyal, Renaud Capuçon, Lukas Hagen, Boris Garlitski, Maksim Rysanov, Antoine Tamestit, Wolfram Christ, Veronika Hagen, Gérard Caussé, Vladimir Mendelssohn, Yo-Yo Ma, Clemens Hagen, Gautier Capuçon, Mario Brunello, Boris Pergamenštšikov, Katia Skanavi, Martin Stadtfeld, Martin Helmchen, Katrine Gislinge, Leif Ove Andsnes ja Aleksandr Melnikov.
Vuonna 2008 Bindere liittyi Latvian Jāzeps Vītols -musiikkiakatemian henkilökuntaan. Hän on pitänyt mestarikursseja Latviassa, Virossa ja Saksassa. Vuonna 2016 hän toimi Kansainvälisen Andrea Postacchini -viulukilpailun tuomariston jäsenenä Italian Fermossa. Maaliskuussa 2017 hänelle myönnettiin Latvian suuri musiikkipalkinto.
Fakiiri joka juuttui vaatekaappiin

| Fakiiri joka juuttui vaatekaappiin> The Extraordinary Journey of the Fakir |
| --- | --- |

Ohjaaja:  Ken Scott
Käsikirjoittaja:  Romain Puértolas Luc Bossi Ken Scott Jon Goldman
Perustuu:  Romain Puértolasin romaaniin Fakiiri joka juuttui Ikea-kaappiin
Tuottaja:  Aditi Anand Luc Bossi Gulzar Inder Chahal Samir Gupta Saurabh Gupta Grégoire Lassalle Geneviève Lemal Jaime Mateus-Tique
Säveltäjä:  Nicolas Errèra Amit Trivedi
Kuvaaja:  Vincent Mathias
Leikkaaja:  Philippe Bourgueil Yvann Thibaudeau
Pääosat:  Dhanush Bérénice Bejo Erin Moriarty Barkhad Abdi Gérard Jugnot
Valmistustiedot
Valmistusmaa:  Ranska Yhdysvallat Belgia Singapore Intia
Tuotantoyhtiö:  Brio Films Scope Pictures Little Red Car Films Vamonos Films TF1 Studio Sony Pictures Home Entertainment Aleph Motion Pictures M! Capital Ventures Impact Films Radio Télévision Belge Francophone (RTBF)
Levittäjä:  Sony Pictures Entertainment Vertigo Média
Ensi-ilta:  30. toukokuuta 2018
Kesto:  92 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Fakiiri joka juuttui vaatekaappiin (The Extraordinary Journey of the Fakir) on vuonna 2018 ensi-iltansa saanut seikkailukomediaelokuva. Sen on ohjannut Ken Scott ja pääosia näyttelevät Dhanush, Bérénice Bejo, Erin Moriarty, Barkhad Abdi ja Gérard Jugnot. Elokuva perustuu Romain Puértolasin romaaniin Fakiiri joka juuttui Ikea-kaappiin.